
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.52/2021 privind stabilirea unor măsuri la nivelul administraţiei publice centrale, transmis Comisiei pentru buget, finanţe şi bănci şi Comisiei pentru administraţie publică şi amenajarea teritoriului spre dezbatere pe fond, cu adresa nr. PLx.281/2021 din 22 iunie 2021. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,
	PREŞEDINTE,


	

	Bogdan - Iulian HUŢUCĂ
	Simona BUCURA-OPRESCU
	


	
	Parlamentul  României

[image: image2.jpg]




	

	Comisia pentru buget,

finanţe şi bănci

Bucureşti, nr. 4c-2/706

06.07.2021

	
	Comisia pentru administraţie publică şi amenajarea teritoriului 

Nr.4c-7/309

28.06.2021
PLx 281/2021

	
	


RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.52/2021 privind stabilirea unor măsuri la nivelul administraţiei publice centrale
       
 În conformitate cu prevederile art. 94 şi art. 115 din Regulamentul Camerei Deputaţilor, republicat cu modificările şi completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului au fost sesizate, prin adresa PLx.281/2021 din 22 iunie 2021, spre dezbatere pe fond, în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.52/2021 privind stabilirea unor măsuri la nivelul administraţiei publice centrale.


Conform prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată. 

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru politică externă, Comisiei pentru comunităţile de români din afara graniţelor ţării, Comisiei pentru drepturile omului, culte şi problemele minorităţilor naţionale.

Proiectul de Lege supus dezbaterii  are ca obiect de reglementare  stabilirea unor măsuri privind înfiinţarea Departamentului pentru Românii de Pretutindeni şi a Departamentului pentru relaţia cu Republica Moldova, ca structuri cu personalitate juridică, în cadrul aparatului de lucru al Guvernului şi în coordonarea prim-ministrului, prin preluarea activităţii celor două structuri deja existente în cadrul aparatului de lucru al Guvernului, acestea neavând în prezent personalitate juridică. Cele două departamente vor fi conduse de câte un secretar de stat, numirea şi eliberarea din funcţie fiind realizate prin decizie a prim-ministrului, în condiţiile legii. Finanţarea departamentelor se asigură de la bugetul de stat, prin bugetul Secretariatului General al Guvernului, conducătorii acestora având calitatea de ordonator terţiar de credite. Structurile nou înfiinţate preiau, pe bază de protocol de predare-preluare încheiat cu Secretariatul General al Guvernului, creditele bugetare neutilizate şi creditele de angajament aferente acestora, posturile, precum şi personalul aferent şi patrimoniul necesar desfăşurării activităţii.


Potrivit prevederilor art. 61 şi art. 63 din Regulamentul Camerei Deputaţilor, republicat cu modificările şi completările ulterioare, examinarea proiectului de Lege a avut loc în şedinţe separate.

Membrii Comisiei pentru administraţie publică şi amenajarea teritoriului au examinat proiectul de Lege şi documentele aferente în şedinţa din 28 iunie 2021. La lucrările Comisiei și-au înregistrat prezența deputații membrii ai acesteia, conform listei de prezență.

La dezbaterea proiectului de Lege a participat, în calitate de invitat, doamna Oana Ursache - secretar de stat , Departamentul pentru Românii de Pretutindeni.

Membrii Comisiei pentru buget, finanţe şi bănci au examinat proiectul de Lege menționat mai sus, în ședință cu prezenţă fizică şi online din data de 6 iulie 2021.  La lucrările Comisiei și-au înregistrat prezența deputații membrii ai acesteia, conform listei de prezență.



La dezbaterea proiectului de Lege a participat, în calitate de invitat, doamna Oana Ursache - secretar de stat , Departamentul pentru Românii de Pretutindeni.

În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților un raport comun de adoptare a proiectului de Lege pentru aprobarea Ordonanţei de urgenţă a Guvernului nr.52/2021 privind stabilirea unor măsuri la nivelul administraţiei publice centrale, în forma prezentată de Guvern.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	PREŞEDINTE,
	

	Bogdan - Iulian HUŢUCĂ

SECRETAR,

Iulius – Marian FIRCZAK

	Simona BUCURA-OPRESCU 

SECRETAR,

Dumitru FLUCUŞ

	

	Şef serviciu,
Giorgiana Ene
Expert parlamentar,
Laura Elena Gheorghe
	Şef serviciu ,
Nicoleta Toma


